મનરેગાના કામોમાં સરપંચ પોતે જોબકાર્ડ લઈ કામ ન કરી શકતો હોવાના નિયમો હોવા છતાં છેલ્લા ૭ વર્ષથી સત્તા પર બિરાજેલા મહિલા સરપંચે પોતાના નામે જોબકાર્ડ બનાવડાવી ૨૦૦૭થી મનરેગા હેઠળ બેંક ખાતા મારફત નાણાં મેળવ્યા છે. સમગ્ર મામલે તપાસ હાથ ધરાય તો સરપંચની સત્તા છીનવાઈ શકે તેમ છે. ત્યારે માલપુર તાલુકા વિકાસ અધિકારી કાટકુવામાં ચાલતા અંધેર વહીવટની સામે તપાસ હાથ ધરે તો લાખો રૂપિયાનું કૌભાંડ માત્ર એકજ ગામમાંથી બહાર આવી શકે તેમ છે. મહત્વની બાબત છે કે મોટા ભાગની ગામડાઓમાં મનરેગા યોજનામાં ગેરરિતી આચરવામાં આવી રહી છે છતાં પણ વહીવટીતંત્ર ચૂપકીદી સેવી રહ્યું છે. જો કે સચોટ તપાસ થાય તો આવા અનેક ષડયંત્ર બહાર આવે તેમ છે.